Publication: Magyar Közlöny
Issue: MK-2011-118 (Year: 2011, Number: 118)
Era: contemporary
Section: 2. melléklet a 14/2011. (X. 13.) MNB rendelethez
Paragraph Index: 146

5. A szektor meghatározásának módja Egy adott ügyfél megfelelõ szektorát a következõképpen kell meghatározni: 5.1. Meg kell vizsgálni, hogy az ügyfél rendelkezik-e egységes statisztikai számjellel, illetve a befektetési alapok esetébenPSZÁF engedély számmalvagy MNB általadott technikaitörzsszámmal.Ha igen, akkoraz 5.2. alpontban leírtakat kell követni, ha nem, akkor az 5.4. alpont elõírásait. 5.2. Ha az ügyfél rendelkezik egységes statisztikai számjellel, illetve PSZÁF engedély számmal vagy MNB technikai törzsszámmal,akkor meg kell vizsgálni, hogy szerepel-e valamelyik, az MNB által készített listán. A listákon azok az intézmények szerepelnek, amelyek szektorbesorolásánál gazdálkodási forma kódjukat, azaz egységes statisztikai számjelük 13–15. számjelét nem kell felhasználni. Ha az ügyfél szerepel valamelyik listán, akkor a lista alapján kell a megfelelõ szektorba sorolni. Ha az ügyfél nem szerepel a listákon, akkor az 5.3. alpont szerint kell eljárni. Az MNB listát készített azokról a pénzügyi vállalatokról, amelyek a B) Központi bank, a C) Egyéb monetáris intézmények, a D) Egyéb pénzügyi közvetítõk, az E) Pénzügyi kiegészítõ tevékenységet végzõk és az F) Biztosítók és nyugdíjpénztárak szektorba tartoznak. Ugyancsak listát készített az MNB azokról a nonprofit intézményekrõl, amelyeket az A) Nem pénzügyi vállalatok, a G) Központi kormányzat vagy H) Helyi önkormányzatok szektorába kell besorolni. Lista készült továbbá azokról a gazdasági társaságokról is, amelyeket a G) Központi kormányzat szektorba kell sorolni. A fentiekben említett, a 3. mellékletének 1. pontja szerinti listák tartalmazzák az érintett szervezetek nevét, törzsszámát (az egységes statisztikai számjelelsõ nyolc számjegyét) és a megfelelõ szektorbesorolást.A listákat az MNB egy fájlba összevonva, a honlapján teszi közzé. A fájlt az MNB havonta, a hónap utolsó elõtti munkanapján frissíti, és ezt kell alkalmazni valamennyi, a frissítést követõ hónapban beküldendõ adatszolgáltatás elkészítéséhez. 5.3. Ha az ügyfél rendelkezik egységes statisztikai számjellel és nincs egy listán sem, akkor az egységes statisztikai számjele alapján a I.A.6. pontban leírt algoritmus alapján kell a megfelelõ szektorba sorolni. Ha az algoritmus alapján nem lehet szektorba sorolni, akkor az 5.4. alpontban leírtakat kell követni. 5.4. Ha a besorolandó ügyfélnek nincs egységes statisztikai számjele, (ami a magánszemélyeknél és a nem rezidenseknél tipikusan elõforduló helyzet), vagy az egységes statisztikai számjel alapján nem lehet meghatározni a megfelelõ szektort, akkor a I.A.3., és a I.A.4. pontban leírt információk alapján (tehát a rezidensek és nem rezidensek elkülönítése, valamint a rezidens szektorok leírása alapján) kell meghatározni a megfelelõ szektort.

Source: https://magyarkozlony.hu/hivatalos-lapok/a4902fddf23e88e97cf090dfa6e8c6e135d6e29f/dokumentumok/deab8161f91ee2931e4726827d0045e8a67930b3/letoltes